2. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. 122131 της 18/29 Οκτ. 1977 (ΦΕΚ Β΄ 1075) Περί των διδασκομένων και εξεταζομένων μαθημάτων εις το Α, Β και Γ έτος σπουδών των Ιατρικών Σχολών των Παν/μίων Πατρών και Ιωαννίνων. Σύστασιν σώματος εκλεκτόρων δια την εκλογήν καθηγητών της Ιατρικής Σχολής του Πανεπιστημίου Ιωαννίνων βλ. Π.Δ. 789/1977 (ανωτ. σελ. 628, 505). 3. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.318 της 26 Απρ./6 Μαΐου 1978 (ΦΕΚ Α' 68)  Περί συστάσεως Γραμματείας Ιατρικής Σχολής Πανεπιστημίου Ιωαννίνων. Έχοντες υπ’ όψει: 1.Τας διατάξεις των άρθρων: α)12 (παρ. 3) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων». β)44 του Ν.Δ. 746/1970 «περί ιδρύσεως Πανεπιστημίου εν Ιωαννίνοις». γ)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την γνώμην της Συγκλήτου (συνεδρία 26.9. 1977) του Πανεπιστημίου Ιωαννίνων, και 3.Την υπ’ αριθ. 245/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρον μόνον. 1.Η Κεντρική Υπηρεσία του Πανεπιστημίου Ιωαννίνων αναδιαρθρούται δια της προσθήκης εις τας ήδη υφισταμένας υπηρεσιακάς μονάδας, της Διευθύνσεως Γραμματείας της Ιατρικής Σχολής, περιλαμβανούσης δύο τμήματα, ήτοι το Τμήμα Σπουδών και Φοιτητικής Μερίμνης και το Τμήμα Διοικητικού. 2.Αι αρμοδιότητες της δια της προηγουμένης παραγράφου του παρόντος συνιστωμένης Διευθύνσεως κατανέμονται μεταξύ των τμημάτων αυτής ως ακολούθως: α) Τμήμα Σπουδών και Φοιτητικής Μερίμνης: Έγγραφαί των φοιτητών της Ιατρικής Σχολής, τήρησις μητρώου των φοιτητών τούτων, έκδοσις πιστοποιητικών σπουδών, φοιτητική μέριμνα, προγράμματα σπουδών. β)Τμήμα Διοικητικού: Αλληλογραφία της Ιατρικής Σχολής, πρωτοκόλλησις, διεκπεραίωσις και αρχειοθέτησις των εγγράφων της Σχολής ταύτης. 3.Της κατά τα ως άνω συνιστωμένης Διευθύνσεως ως και των Τμημάτων αυτής προΐστανται υπάλληλοι του Κλάδου ΑΤ Διοικητικού – Οικονομικού. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 